Εθνική Βολιβίας (ποδόσφαιρο ανδρών)

Η εθνική ομάδα ποδοσφαίρου της Βολιβίας εκπροσωπεί τη Βολιβία στις διεθνείς ποδοσφαιρικές διοργανώσεις και τελεί υπό τον έλεγχο της Ομοσπονδίας Ποδοσφαίρου Βολιβίας, που είναι υπεύθυνη για το άθλημα στη χώρα.

 Ιστορία 
Η Βολιβία ήταν μια από τις 13 ομάδες, που συμμετείχε στο πρώτο Παγκόσμιο Κύπελλο, το 1930. Έκτοτε, συνολικά έχει πάρει μέρος σε τελική φάση της μεγαλύτερης διοργάνωσης του αθλήματος, τρεις φορές, όμως όλες έμεινε στην πρώτη φάση, έχοντας καταφέρει να αποσπάσει μόνο μια ισοπαλία στο θεσμό του 1994 (η τρίτη συμμετοχή της ήταν το 1950). Σε ότι αφορά, το Κόπα Αμέρικα, έχει συμμετάσχει σε 23 τελικές φάσεις, ενώ έχει κατακτήσει το τρόπαιο, μια φορά, το 1963. Τέλος, έχει πάρει μέρος σε μία διοργάνωση για το Κύπελλο Συνομοσπονδιών ΦΙΦΑ, το 1999, τερματίζοντας στην 6η θέση.

 Στάδιο 
Έδρα της εθνικής Βολιβίας, είναι το Στάδιο Ερνάνο Σίλες (χωρητικότητα 42,000 θέσεις), που βρίσκεται στην πρωτεύουσα Λα Πας σε υψόμετρο 3.637 μέτρωνΤο υψόμετρο χωρίζει στα δύο την Εθνική Βολιβίας - Contra.gr - Live, γεγονός το οποίο δυσκολεύει τους ποδοσφαιριστές να αγωνιστούν (ιδιαίτερα τους αντιπάλους της εθνικής Βολιβίας) λόγο χαμηλής περιεκτικότητας σε οξυγόνο του αέρα.

 Στατιστικά 
Την πρώτη θέση όλων των εποχών σε συμμετοχές, για το συγκρότημα της Βολιβίας,κατέχει ο Ρόναλντ Ραλδές Βαλκάθαρ , με 102 εμφανίσεις. Πρώτος σκόρερ όλων των εποχών είναι ο Μαρσέλο Μορένο Μαρτίνς
με 30 γκολ

 Παραπομπές 

 Εξωτερικοί Σύνδεσμοι 
 Επίσημη Ιστοσελίδα Ομοσπονδίας 

Κατηγορία:Εθνική Βολιβίας (ποδόσφαιρο)
Βολιβια